17 Ka mor’a moo Jesu o ile a re: “Ho thaba ba nang le khotso.” (Mat. 5:9) Batho ba ikemiselitseng ho lula ba bopa khotso ba tla thaba e le kannete. Jakobo o ile a re: “Litholoana tsa ho loka peō ea tsona e jaloa tlas’a maemo a khotso bakeng sa ba etsang khotso.” (Jak. 3:18) Haeba re e-na le likhohlano le motho e mong ka phuthehong kapa ka lapeng, re ka kopa Molimo hore a re thuse hore re khone ho bopa khotso. Jehova o tla re fa moea o halalelang e le hore re be le makhabane a hae, kahoo re tla lula re thabile. Jesu o ile a tiisa hore ho bopa khotso le batho ba bang ho bohlokoa ha a ne a re: “Joale, haeba u tlisa mpho ea hao aletareng ’me u hopola hore mor’eno o na le ho hong khahlanong le uena, u siee mpho ea hao moo ka pel’a aletare, ’me u tlohe; etsa khotso le mor’eno pele, ’me joale, ha u khutlile, u nyehele mpho ea hao.”—Mat. 5:23, 24.